laion/Wikipedia-Exotic huggingface dataset:
Piece Of Mind

Piece of Mind הוא אלבום האולפן הרביעי של להקת ההבי מטאל האנגלית איירון מיידן. באלבום זה, נפרדו חברי הלהקה מהמתופף קלייב בור, אותו החליף ניקו מק'בריין. אלבום זה הפך את איירון מיידן לאחת מלהקות הרוק הכבד המפורסמות בעולם. האלבום מכיל מלודיות נעימות, שיצרו את האלבום הקליט ביותר של הלהקה עד עתה, ומאידך, הוא מכיל קטעי רוק כבד איכותיים. השם הראשון שנבחר לאלבום היה Food For Thought (אוכל למחשבה), שנזנח עקב חוסר קליטות, ובמקומו נבחר השם הנוכחי, אשר מהווה משחק מילים: הביטוי Peace of Mind באנגלית – משמעו "שקט נפשי", אלא שכאשר במקום Peace ("שלום") כותבים Piece ("חתיכה"), אז הרי שפירוש השם הוא "חתיכת מוח". השירים באלבום, לראשונה, נכתבו גם על ידי חברי להקה אחרים מסטיב האריס, ומספרים על העניין של הלהקה בספרים ובסרטים. לדוגמה, To Tame A land מבוסס על הנובלה מאת פרנק הרברט, חולית. השפעות נוספות הן Where Eagles Dare, המבוסס על סרט ונובלה מאת אליסטר מקלין, המיתולוגיה היוונית שבאה לידי ביטוי בשיר The Flight of Icarus, ואגדת הסמוראי מיאמוטו מוסאשי בשיר Sun And Steel. אליסטר קרולי השפיע על השיר Revelations שנכתב על ידי דיקינסון. בשיר משולבים קטעים מחזון יוחנן ופיוט שכתב ג. ק. צ'סטרטון. יחד עם האלבום נוצרו גם כמה מאיורים המפורסמים והטובים של הלהקה למפלצת שליוותה את אלבומיה "אדי", ובהם גם תמונתו בתור החייל בשיר The Trooper. כל השירים נכתבו והולחנו על ידי סטיב האריס אלא אם צוין אחרת.  ברוס דיקינסון – סולן דייב מארי – גיטרה חשמלית אדריאן סמית' – גיטרה חשמלית סטיב האריס – גיטרה בס ניקו מק'בריין – תופים מידע על האלבום Piece Of Mind באתר MusicBrainz מידע על האלבום Piece Of Mind באתר AllMusic האלבום Piece Of Mind באתר Discogs אתר הכולל הסברים, מקורות, ופרשנויות על שירי האלבום, ושאר אלבומי הלהקה (באנגלית)
יחסי אלבניה–טורקיה

יחסי אלבניה–טורקיה הם היחסים הדיפלומטיים בין הרפובליקה של אלבניה והרפובליקה הטורקית. בשנת 1479 כבשה האימפריה העות'מאנית את שטחי אלבניה, ובעקבות הכיבוש התאסלמו רוב האלבנים. במהלך המאה ה-19 התנהלה האימפריה העות'מאנית בסלחנות כלפי האלבנים ואפשרה להם ליהנות מזכויות שלא היו לעמים אחרים ברחבי האימפריה. בתחילת המאה ה-20 ביקשו האלבנים להתנתק כמעט לגמרי מהאימפריה והעות'מאנים סירבו להעניק להם זכויות מיוחדות מעבר למה שכבר השיגו. בעקבות זאת מרדו האלבנים בשנת 1909 ושוב בשנת 1910. ביוני 1911 הקימו האלבנים ממשלה זמנית. באוקטובר 1912, במסגרת מלחמת הבלקן הראשונה שבה מדינות הבלקן ביקשו להשתלט על רומליה, השטחים של האימפריה העות'מאנית באירופה, פלשה סרביה לאלבניה וכבשה את כל צפון אלבניה ובהמשך גם חלקים ממרכזה. ב-29 בנובמבר 1912 כבשה סרביה את דורס והכריזה על אזורי אלבניה שכבשה כמחוז בממלכת סרביה. במקביל, מונטנגרו הטילה מצור על שקודרה שנכבשה באפריל 1913. יוון מצידה, כבשה שטחים בדרום אלבניה לעצמה ואף הטילה מצור על ולורה החל מדצמבר 1912. ב-28 בנובמבר 1912, במהלך מלחמת הבלקן הראשונה, הכריזו האלבנים על עצמאותם ועל נייטרליות במלחמה בין העות'מאנים ומדינות הבלקן. אולם לאור כיבוש חלקים נרחבים מאלבניה, נלחמו האלבנים בפעילות גרילה לצד העות'מאנים במטרה לשחרר את ארצם. בלחץ המעצמות אוסטריה ואיטליה שדרשו שאלבניה תהיה עצמאית וגדולה כמנע בפני השאיפות הסרביות להשתלט עליה, נקבע בהסכם לונדון שאלבניה תהיה עצמאית וכך סרביה ומונטנגרו נאלצו לסגת משטחיה. היחסים בין המדינות כוננו באופן רשמי בשנות ה-20 של המאה ה-20. היחסים בין אלבניה לטורקיה ידידותיים באופן מסורתי בגלל גורמים תרבותיים והיסטוריים. שתי המדינות עם אוכלוסייה מוסלמית בעיקר, והן חברות בארגון לשיתוף פעולה אסלאמי, בנאט"ו ובאיחוד מדינות הים התיכון. לטורקיה יש גם מעמד של מדינה מועמדת לאיחוד האירופי, שבו אלבניה היא מועמדת פוטנציאלית. בטורקיה חיים כ-1.3 מיליון אזרחים ממוצא אלבני שלא איבדו קשרים תרבותיים עם אלבניה. יש גם מיעוט טורקי חזק בקוסובו. אלבנים רבים, שהתאסלמו במהלך האימפריה העות'מאנית, שירתו את הסולטנים הטורקים. אלבניה הייתה המדינה האחרונה בבלקן שהכריזה על עצמאות מהאימפריה העות'מאנית ב-28 בנובמבר 1912. טורקיה הייתה מהראשונות שהכירו בעצמאותה של אלבניה. החל מ-2 בפברואר 2010 אזרחי שתי המדינות יכולות לשהות בשטחן עד 90 יום ללא ויזה. בנובמבר 2012, הדרדרו היחסים בין המדינות לאחר שאלבניה נמנעה מהצבעה של האו"ם כדי להעניק לרשות הפלסטינית מעמד של מדינה בארגון. ראש ממשלת טורקיה ניסה לשכנע ללא הצלחה את ממשלת אלבניה להצביע בעד. ארדואן אמר לכתבים שהוא התקשר באופן אישי לנשיא סאלי ברישה ודיבר איתו, מה שהשפיע על עמדתה של אלבניה, שבמקום להצביע נגד, נמנעה. אלבניה מחזיקה בטורקיה שגרירות באנקרה וקונסוליות באדנה, אדאפזארי, אנטליה, בנדירמה, בורסה, צ'נקלה, אדירנה, איסטנבול, איזמיט, מרסין וטקירדא. טורקיה מחזיקה באלבניה שגרירות בטירנה וקונסוליה כללית בדורס. מדיה וקבצים בנושא יחסי אלבניה–טורקיה בוויקישיתוף שאלת אלבניה, הצבי, 11 ביולי 1909 הבלבולים באלבניה, החרות, 22 באפריל 1910 אלבניה נכנעת, החרות, 29 ביוני 1910 הממשלה הזמנית באלבניה, הצפירה, 8 ביוני 1911 The Balkan Wars 1912-1913: Prelude to the First World War, page 85 גורלה של אלבניה, מוריה, 22 בנובמבר 1912 The Balkan Wars 1912-1913: Prelude to the First World War, pages 73-74 על שחרור אלבניה, החרות, 3 בדצמבר 1912 אתר על יחסי מדינות
יחסי טורקיה–רומניה

יחסי טורקיה–רומניה הם יחסי החוץ בין רומניה לטורקיה. שתי המדינות מקיימות יחסים היסטוריים, גאוגרפיים ותרבותיים ארוכי שנים. בשנת 1541 נכבשו הנסיכויות מולדביה וואלכיה וכן טרנסילבניה בידי האימפריה העות'מאנית. בעוד שטרנסילבניה נכבשה בידי בית הבסבורג בסוף המאה ה-17, מולדביה וולאכיה נותרו מדינות חסות עות'מאניות עד לקונגרס ברלין בשנת 1878. שתי המדינות לחמו זו לצד זו במהלך מלחמת הבלקן השנייה נגד ממלכת בולגריה, אולם במהלך מלחמת העולם הראשונה הן לחמו זו בזו. שתי המדינות חברות מלאות בנאט"ו, BLACKSEAFOR ו-BSEC. נשיא טורקיה אחמט נג'דט סזר ביקר ברומניה בין התאריכים 8–9 ביולי 2004. נשיא רומניה טראיאן בססקו ביקר בטורקיה בין התאריכים 28–29 בספטמבר 2005. ראש ממשלת טורקיה רג'פ טאיפ ארדואן ביקר ברומניה בין התאריכים 24–26 באוקטובר 2007. ראש ממשלת רומניה קלין פופסקו-טריצ'אנו ביקר בטורקיה בין התאריכים 1–2 בפברואר 2006. שר החוץ הרומני Lazăr Comănescu ביקר בטורקיה ב-19–20 באפריל 2003. ראש הפרלמנט הרומני בוגדן אולטינו ביקר בטורקיה בין התאריכים 7–9 בנובמבר 2007. יו"ר הפרלמנט הטורקי קוקסל טופטן ביקר ברומניה בין התאריכים 27–30 במאי 2008. רומניה מחזיקה בטורקיה שגרירות באנקרה ושתי קונסוליות כלליות באיסטנבול ואיזמיר, וכן ארבע קונסוליות כבוד באיסכנדרון, אדירנה, טרבזון ואסקישהיר. ברומניה יש גם מכון תרבותי המכון הרומני לתרבות "דימיטרי קנטמיר". טורקיה מחזיקה ברומניה שגרירות בבוקרשט וקונסוליה כללית בקונסטנצה, ושתי קונסוליות כבוד בקלוז'-נאפוקה ויאשי. מדיה וקבצים בנושא יחסי טורקיה–רומניה בוויקישיתוף
יחסי גאנה–יפן

יחסי גאנה–יפן הם היחסים הדיפלומטיים הרשמיים שבין רפובליקת גאנה לבין יפן. רפובליקת גאנה ויפן מקיימות יחסים דיפלומטיים רשמיים. היחסים הדיפלומטיים שבין גאנה ליפן כוננו ב-6 במרץ 1957, יום הכרתה של יפן בעצמאותה של גאנה. ג'רי ג'ון רולינגס, נשיא גאנה (1993, 1998) ג'ון קופור, נשיא גאנה (2006, 2008) ג'ון אטא מילס, נשיא גאנה (2010) ג'ון דרמאני מהאמה, נשיא גאנה (2016) ננה אקופו-אדו, נשיא גאנה (2018, 2019) ג'וניצ'ירו קואיזומי, ראש ממשלת יפן (2006) נארוהיטו, קיסר יפן (2010) גאנה מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה. גאנה מיוצגת ביפן בדרג הקונסולרי באמצעות קונסוליה רשמית אחת שהיא מחזיקה בעיר פוקואוקה. יפן מיוצגת בגאנה בדרג השגרירות, באמצעות שגרירות רשמית שהיא מחזיקה באקרה, בירת המדינה. מדיה וקבצים בנושא יחסי גאנה–יפן בוויקישיתוף אתר שגרירות גאנה ביפן אתר שגרירות יפן בגאנה יחסי גאנה–יפן, באתר משרד החוץ היפני EMBASSY OF GHANA IN TOKYO, JAPAN CONSULATE GENERAL OF GHANA IN FUKUOKA, JAPAN EMBASSY OF JAPAN IN ACCRA, GHANA
יחסי זימבבואה–יפן

יחסי זימבבואה–יפן הם היחסים הדיפלומטיים הרשמיים שבין רפובליקת זימבבואה לבין יפן. רפובליקת זימבבואה ויפן מקיימות יחסים דיפלומטיים רשמיים. היחסים הדיפלומטיים שבין זימבבואה ליפן כוננו ב-18 באפריל 1980, ביום הכרתה של יפן בעצמאותה של זימבבואה. רוברט מוגאבה, נשיא זימבבואה (1989, 2013, 2015, 2016) מורגן צ'נגיראי, ראש ממשלת זימבבואה (2012) אמרסון מננגגואה, נשיא זימבבואה (2019) זימבבואה מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה. יפן מיוצגת בזימבבואה בדרג השגרירות, באמצעות שגרירות רשמית שהיא מחזירה בהארארה, בירת המדינה. מדיה וקבצים בנושא יחסי זימבבואה–יפן בוויקישיתוף יחסי זימבבואה–יפן, באתר משרד החוץ היפני. EMBASSY OF ZIMBABWE IN TOKYO, JAPAN EMBASSY OF JAPAN IN HARARE, ZIMBABWE
יחסי דרום סודאן – יפן

יחסי דרום סודאן–יפן הם היחסים הדיפלומטיים הרשמיים שבין הרפובליקה של דרום סודאן לבין יפן. יפן הייתה בין המדינות שהכירו בדרום סודאן יום לאחר הקמתה, ב-9 ביולי 2011. יומיים לאחר מכן, ב-11 ביולי 2011 כוננה יפן יחסים דיפלומטיים רשמיים עם דרום סודאן. בחודש יוני 2020 העניקה יפן מענק כספי הומניטרי לדרום סודאן, המענק ניתן למדינה לאחר שהקימה בחודש פברואר באותה השנה ממשלת מעבר שסיימה מלחמת אזרחים ארוכת שנים במדינה. יפן שלחה חיילים לכוח שמירת השלום של ארגון האומות המאוחדות שנשלח לאזור דרום סודאן כשעוד נשלטה על ידי רפובליקת סודאן. יפן מיוצגת בדרום סודאן בדרג השגרירות באמצעות שגרירות רשמית בג'ובה, בירת המדינה. דרום סודאן אינה מיוצגת ביפן, הן בדרג השגרירות והן בדרג הקונסולרי. מדיה וקבצים בנושא יחסי דרום סודאן – יפן בוויקישיתוף Statement by the Minister for Foreign Affairs of Japan on the Independence of the Republic of South Sudan, אתר משרד החוץ של יפן, 9 ביולי 2011 Establishment of Diplomatic Relations with the Republic of South Sudan, אתר משרד החוץ של יפן, 11 ביולי 2011 Emergency Grant Aid in response to the damage caused by desert locusts in South Sudan, Sudan and Uganda, אתר משרד החוץ של יפן, 23 ביוני 2020 Establishment of the Transitional Government of National Unity of South Sudan, אתר משרד החוץ של יפן, 26 בפברואר 2020 EMBASSY OF JAPAN IN JUBA, SOUTH SUDAN
יחסי טוגו–יפן

יחסי טוגו–יפן הם היחסים הדיפלומטיים הרשמיים שבין הרפובליקה הטוגולזית לבין יפן. בין הרפובליקה הטוגולזית לבין יפן מתקיימים יחסים דיפלומטיים רשמיים. היחסים הדיפלומטיים הרשמיים שבין הרפובליקה הטוגולזית לבין יפן כוננו ביום הכרת יפן בעצמאותה של טוגו, 27 באפריל 1960. קולמן מאלי, ראש ממשלת טוגו (2008) פור ניאסנגבה, נשיא טוגו (2011, 2013, אוגוסט 2019, אוקטובר 2019) טוגו מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. יפן אינה מיוצגת בטוגו, הן בדרג השגרירות והן בדרג הקונסולרי. מדיה וקבצים בנושא יחסי טוגו–יפן בוויקישיתוף יחסי טוגו–יפן, באתר משרד החוץ של יפן EMBASSY OF TOGO IN TOKYO, JAPAN
יחסי זמביה–יפן

יחסי זמביה–יפן הם היחסים הדיפלומטיים הרשמיים שבין רפובליקת זמביה לבין יפן. רפובליקת זמביה ויפן מקיימות יחסים דיפלומטיים רשמיים. היחסים הדיפלומטיים שבין זמביה ליפן כוננו באוקטובר 1964. קנת קאונדה, נשיא זמביה (1980) לוי מוואנוואסה, נשיא זמביה (2003, 2005, 2008) מייקל סאטה, נשיא זמביה (2012) אדגר לונגו, נשיא זמביה (2018, 2019) פומיהיטו, נסיך אקישינו ובת זוגו, קיקו, נסיכת אקישינו (2014) זמביה מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה. יפן מיוצגת בזמביה בדרג השגרירות, באמצעות שגרירות רשמית שהיא מחזיקה בלוסקה, בירת המדינה. מדיה וקבצים בנושא יחסי זמביה–יפן בוויקישיתוף אתר שגרירות יפן בזמביה יחסי זמביה–יפן, באתר משרד החוץ היפני EMBASSY OF ZAMBIA IN TOKYO, JAPAN EMBASSY OF JAPAN IN LUSAKA, ZAMBIA
עונת 2020/2021 בפרמייר ליג

עונת 2020/2021 הייתה העונה ה-29 במסגרת הפרמייר ליג האנגלית. העונה נפתחה ב-12 בספטמבר 2020 והסתיימה ב-23 במאי 2021. האיחור בפתיחת ובסיום הליגה נובע מסיום מאוחר של עונת 2019/2020 עקף התפרצות נגיף הקורונה. ליברפול הייתה האלופה המכהנת לאחר שזכתה בתואר לראשונה מאז 1990, ולראשונה בעידן הפרמייר ליג. כמו בחלקה האחרון של העונה שלפניה, בעקבות נגיף הקורונה, גם בעונה הזו לא הייתה נוכחות של קהל באצטדיון במרבית העונה. מנצ'סטר סיטי זכתה באליפות, שפילד יונייטד, וסט ברומיץ' אלביון ופולהאם הן הקבוצות שירדו ליגה בסיום העונה. 20 קבוצות השתתפו בפרמייר ליג, 17 מתוכן המשיכו בליגה מהעונה שעברה, 3 קבוצות נוספות העפילו מהפוטבול ליג צ'מפיונשיפ: לידס יונייטד, וסט ברומיץ' אלביון, ופולהאם שהעפילה דרך משחקי הפלייאוף. לידס יונייטד חזרה לליגה לאחר היעדרות של שש עשרה שנה, ווסט ברומיץ' לאחר היעדרות של שנתיים ופולהאם לאחר עונה אחת בלבד. הן החליפו את נוריץ' סיטי, שירדה לאחר עונה אחת בלבד, ואת ווטפורד ובורנמות', שתיהן לאחר חמש עונות בליגה. מדיה וקבצים בנושא עונת 2020/2021 בפרמייר ליג בוויקישיתוף Club statement: Slaven Bilić | West Bromwich Albion, www.wba.co.uk (באנגלית) Tuchel joins Chelsea | Official Site | Chelsea Football Club, ChelseaFC Sheffield United FC, Club Statement, Sheffield United FC Club statement, Tottenham Hotspur (באנגלית) Premier League Player Stats - Goals, www.premierleague.com (באנגלית) Premier League Player Stats - Assists, www.premierleague.com (באנגלית) Premier League Player Stats - Clean sheets, www.premierleague.com (באנגלית)
טרקטורים פיאט סדרה 1000

טרקטורים פיאט סדרה 1000 (באיטלקית: Fiat Trattori 1000) הם מגוון דגמים של טרקטורים למטרות חקלאיות שיוצרו בין השנים 1971 – 1979: בארגנטינה על ידי Fiat Concord (צר') חברת בת של יצרנית הטרקטורים Fiat Trattori (אנ') בבעלות קונצרן הרכב האיטלקי פיאט. בצרפת יוצרו דגמי "סדרה 1000" על ידי Someca (אנ'), חברת בת של "פיאט". יוצרו דגמים זהים בשם: "Fiat Someca 1000", "1000 DT", "1000 Super" ,"1000 DT Super". המותג פיאט מופיע בחלק הקדמי, המותג Someca בצדדים. המנוע מתוצרת "פיאט" יובא מאיטליה. סדרה ראשונה (1971) - "פיאט 1000" הנעה 4x2, "פיאט 1000" הנעה 4x4, מצוידים במנוע "פיאט: מסוג "8065.02" עם הגה כח ומשאבת קו. בתא הנוסעים - פתיחת השמשה הקדמית לאחור. סדרה שנייה (1975) - מצוידת באותו מנוע פיאט סוג 8065.02 אך בהיגוי הידרוסטטי ומשאבה סיבובית. סדרה שלישית (1976) - בדגמים: "Fiat 1000 Super" ו-"1000 DT Super", מצוידת במנועי פיאט מסוג "8065.04", היגוי הידרוסטטי ומשאבה סיבובית. קיבולת מכל הדלק היא 115 ליטר מה שמותיר טווח גדול בהרבה מיום העבודה. הצריכה המרבית בעבודה כבדה היא 4 עד 5 ליטר לשעה. צמיגים - צמיגים קדמיים: 7.50-20 (11.2 / 10-28), צמיגים אחוריים: 16.9 / 14-38 (דגם "Fiat 1000"). צמיגים - צמיגי 16.9 / 14-38 (בדגמים: Fiat 1000 Super ו-1000 DT Super). תא נוסעים (סדרה שנייה, סדרה שלישית) - עם שמשה קדמית וגג שמש, מרופד בצורה מיטבית. תא נהג בטיחותי, כמעט אטום לרעש עם נראות רחבה מאוד של 360 מעלות. תא הנוסעים מאוורר ומחומם וניתן לחלופין להתאים אותו למיזוג אוויר. השמשה הקדמית והבקיעה האחורית נפתחים רמת הרעש בתא הנהג - 72 דציבל, ערך נמוך במיוחד לעומת 95 / 100 דציבל של טרקטורים מתחרים בעלי הספק נמוך יותר. בלמים - ניתן לשלב בלמים רב-דיסקיים שקועים בשמן ובקרות עצמאיות, לטיולים בכביש. בלימה הידראולית של נגררים מעל 6 טון, בשילוב בלמי הטרקטור כסטנדרט. רדיוס הסיבוב של גרסת "1000", עם בלם הוא 4.00 מטר, ללא בלם: 4.40 מטר, ובגרסת "1000 DT" (הנעה 4x4) עם בלם: 4.50 מטר. מרווח קרקע מתחת לסרן הקדמי: 430–570 מ"מ . בארגנטינה הוצגו שתי גרסאות בסיסיות בשם "פיאט 1100 E" ו"פיאט 1100 A", גרסה מוגבהת לגידול אורז, שתיהן היו זמינות בהנעה דו או 4 גלגלים. מודלים אלה, נגזרו מהמקור האיטלקי אך עם הסתייגויות מקומיות, יוצרו בארגנטינה על ידי "פיאט קונקורד" בין השנים 1977 – 1980, מודלים אלו צוידו במנוע דיזל 6 צילינדרים, 7,412 סמ"ק. מנוע זה יוצר ברישיון בארגנטינה כמעט במשך 10 שנים. הדגמים קיבלו את הכינוי "Panza marrón" בגלל הבסיס שלהם צבועים בצבע צבע במקום כחול כמו הדגמים הקודמים. "פיאט 1000" סדרה "DT" "פיאט 1000" סדרה "DT" פיאט 411 R קסאני 40 HP (אנ') מדיה וקבצים בנושא טרקטורים פיאט סדרה 1000 בוויקישיתוף טרקטורים פיאט סדרה 1000, סרטון באתר יוטיוב טרקטורים פיאט סדרה 1000, סרטון באתר יוטיוב טרקטורים פיאט סדרה 1000, סרטון באתר יוטיוב טרקטורים פיאט tractorbook.de/traktoren/fiat-fiatagri/fiat פיאט סדרות 1100 / 1000 DT pesadosargentinos.blogspot.com/2013/07/fiat-1100 דגם פיאט סופר dt - תמונה terrepadane.it/prodotti-servizi/trattore-fiat-1000-super-dt דגם 1000 סופר dt - תמונה secondamano.it/altro/attrezzi-e-macchine
ניאלקה

ניאלקה (בהונגרית: Nyalka) הוא כפר קטן במחוז גיור-מושון-שופרון, שבצפון-מערב הונגריה. בניאלקה חיו שבעה יהודים בשנת 1880 וארבעה נרשמו בשנת 1910. מדיה וקבצים בנושא ניאלקה בוויקישיתוף אתר האינטרנט הרשמי של ניאלקה (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
מריאן סטוקס

מריאן סטוקס (באנגלית: Marianne Stokes;‏ 1855 – 1927), נולדה כמריאן פרינדלסברגר, הייתה ציירת אוסטרית. היא התיישבה באנגליה לאחר נישואיה עם אדריאן סקוט סטוקס (1854–1935), צייר הנוף, אותו פגשה בפונט-אוון. סטוקס נחשב לאחד המאמנים המובילים באנגליה הוויקטוריאנית. פרינדלסברגר נולדה בגראץ, שטיריה. היא למדה לראשונה במינכן אצל לינדנשמידט, וזכתה במלגה על תמונתה הראשונה, מוטרגלוק, ועבדה בצרפת אצל פיקסל אדולף ז'אן דנגן-בוברט (1852–1929), קולין וגוסטב קורטויס (1853–1923). היא ציירה בחיק הטבע ובפריז, וכמו אצל ציירים צעירים אחרים, הושפעה מצייר הטבע והכפר ז'ול בסטיאן-ליפג׳. סגנונה המשיך להראות את השפעתו של ז׳ול בסטיאן גם כאשר הנושא שלה השתנה מנושאים כפריים לנושאים רומנטיים של ימי הביניים. בעודה בצרפת פגשה את הציירת הפינית הלן שג'רבק, שבחברתה ביקרה בפונט-אוון בשנת 1883. הציור הראשון שלה בסלון בפריז, "השתקפות", שצויר בבריטני, הוצג בשנת 1885 באקדמיה המלכותית. עבודתה הוצגה גם בגלריה גרוסוונור, בגלריה החדשה ובאגודת האמנים הבריטית ובשנת 1885, שנה לאחר נישואיה, היא השתמשה בשם 'גברת. אדריאן סטוקס '. יחד עם בעלה בילתה את הקיץ של 1885 ו-1886 בסקיין בצפון הרחוק של דנמרק, שם הייתה מושבת אמנים שנודעה כ"ציירי סקיין ". שם יצרו בני הזוג קשר הדוק עם מייקל ואנה אנצ'ר. בקיץ 1885 הם גם ביקרו באירלנד. סטוקס הציגה את עבודתה בארמון האמנויות בתערוכה הקולומביאנית העולמית בשנת 1893 בשיקגו, אילינוי. היא ערכה תערוכה משותפת עם בעלה בחברה לאמנות יפה בשנת 1900. הם גרו בסנט אייבס, שם הייתה מריאן סטוקס חברה בבית הספר ניולין. לא נולדו להם ילדים, הם נסעו לעיתים קרובות לארצות אחרות: לטירול בשנת 1905 להונגריה ולהרי הטטרה הגבוהה. כאן בילו כחצי שנה ברישום ובציור בכפרים ווז'ץ, מנגוסובצה ודיאר. אדריאן סטוקס התרכז בנופים, עם תמונות של קציר חציר וקוטג'ים ציוריים, ואילו מריאן סטוקס ציירה דיוקנאות המציגים את הפרטים הקטנים של הבגדים. ציורים אלה מספקים תיעוד חשוב של התרבות הסלובקית. לאחר שנטשה את ציורי השמן, ובהשראת התנועה הפרה-רפאליטית, היא ציירה קומפוזיציות שטוחות בטמפרה, כאשר ציוריה מעניקים רושם של ציורי קיר על משטחי גבס. היא הייתה עמיתה בחברה המלכותית לציירים בצבעי מים. סטוקס נכללה בתערוכת נשים 2018 בפריס 1850-1900. מריאן סטוקס נפטרה במהלך שנת 1927. אדריאן סטוקס נפטר במהלך שנת 1935. שניהם נקברו בבית העלמין הקתולי הרומי-קתולי, לונדון. מדיה וקבצים בנושא מריאן סטוקס בוויקישיתוף כתבי מריאן סטוקס בפרויקט גוטנברג (באנגלית) מריאן סטוקס, באתר Discogs (באנגלית) Page for Marianne Stokes at the Penzance Museum and Gallery, PenleeHouse.org (ארכיון) Victorian Art in Britain, web.archive.org, ‏2006-05-19 Stokes, Marianne (1855-1927), androom.home.xs4all.nl Magdalen Evans, "Stokes, (Charles) Adrian Scott" British Women Painters: 1893 Exposition--page 4, arcadiasystems.org
מלון פרזידנט

מלון פרזידנט (ברוסית: Президент-Отель) הוא אחד המלונות הגדולים במוסקבה, הממוקם ברחוב בולשאיה יקימנקה. נבנה בראשית שנות השמונים, נפתח בשנת 1983 תחת השם "אוקטברסקאיה" ונועד לתמוך בפעילות מדיניות החוץ של הנהגת הוועד המרכזי של המפלגה הקומוניסטית של ברית המועצות ושל גופי הכוח הממלכתיים הגבוהים ביותר. לאחר התפרקות ברית המועצות המלון הועבר לניהול של משרד נשיא רוסיה. הוא מנוצל עתה למטרת כנסים ומפגשים ממלכתיים. מבט על מלון פרזידנט מדיה וקבצים בנושא מלון פרזידנט בוויקישיתוף אתר האינטרנט הרשמי של מלון פרזידנט (באנגלית) מלון פרזידנט, ברשת החברתית פייסבוק מלון פרזידנט, ברשת החברתית אינסטגרם ערך זה הוא קצרמר בנושא מוסקבה ובנושא מבנים. אתם מוזמנים לתרום לוויקיפדיה ולהרחיב אותו.
גנטיקה סטטיסטית

גנטיקה סטטיסטית היא תחום מדעי העוסק בפיתוח ויישום של שיטות סטטיסטיות להסקת מסקנות מנתונים גנטיים כמו ריצוף דנ"א, רמות ביטוי של גנים ועוד . המונח משמש לרוב בהקשר של גנטיקה אנושית . מחקר בגנטיקה סטטיסטית כולל בדרך כלל פיתוח תיאוריה או מתודולוגיה לתמיכה במחקר באחד משלושה תחומים קשורים: גנטיקה של אוכלוסייה - מחקר של תהליכים אבולוציוניים המשפיעים על שונות גנטית בין אורגניזמים אפידמיולוגיה גנטית - חקר ההשפעות של גנים על מחלות גנטיקה כמותית - חקר השפעות הגנים על פנוטיפים 'נורמליים' גנטיקה סטטיסטית היא תת-תחום של ביולוגיה חישובית . מדיה וקבצים בנושא גנטיקה סטטיסטית בוויקישיתוף Khoury, Muin J.; M.D, Director Office of Genetics and Disease Prevention Muin J. Khoury; Beaty, Terri H.; Cohen, Professor of Epidemiology Bernice H.; Cohen, Bernice H. (1993). Fundamentals of Genetic Epidemiology (באנגלית). Oxford University Press. ISBN 9780195052886.
מלון בלצ'וג קמפינסקי

מלון בלצ'וג קמפינסקי (ברוסית: Отель «Балчуг Кемпински) הוא מלון חמישה כוכבים במוסקבה של רשת מלונות יוקרה קמפינסקי. בניין המלון נבנה לאחר שרפה של 1812, ובשנים 1897–1898 נהרס ונבנה מחדש. בשנים 1989–1992, בניין המלון נבנה מחדש באופן קיצוני על ידי חברת בנייה אוסטרית. ב-1 באוקטובר 1992 נפתח המלון הנוכחי "מלון בלצ'וג קמפינסקי". מדיה וקבצים בנושא מלון בלצ'וג קמפינסקי בוויקישיתוף אתר האינטרנט הרשמי של מלון בלצ'וג קמפינסקי (באנגלית) מלון בלצ'וג קמפינסקי, ברשת החברתית פייסבוק מלון בלצ'וג קמפינסקי, ברשת החברתית אינסטגרם ערך זה הוא קצרמר בנושא מוסקבה ובנושא מבנים. אתם מוזמנים לתרום לוויקיפדיה ולהרחיב אותו.
פאזמאנדפאלו

פאזמאנדפאלו (בהונגרית: Pázmándfalu) הוא כפר קטן במחוז גיור-מושון-שופרון, שבצפון-מערב הונגריה. בשנת 1950 התאחד הכפר עם הכפר פאזמאנדהג' (Pázmándhegy). בפאזמאנדפאלו חיו יהודים בתקופות זמן שונות: גם בפאזמאנדהג' חיו יהודים, על פי מפקדי האוכלוסין שנערכו בהונגריה חיו שני יהודים בכפר בשנים 1880, 1910, ו-1940. מדיה וקבצים בנושא פאזמאנדפאלו בוויקישיתוף אתר האינטרנט הרשמי של פאזמאנדפאלו (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
אדריאן סקוט סטוקס

צ'ארלס אדריאן סקוט סטוקס(באנגלית: Charles Adrian Scott Stokes;‏ 23 בדצמבר 1854 – 30 בנובמבר 1935) היה צייר נוף אנגלי. יליד סאות'פורט, לנקשייר. הוא הפך לסוחר כותנה בליברפול, שם הבחין בכישרונו האמנותי ג'ון הרברט, שהמליץ לו להגיש את רישומיו לאקדמיה המלכותית. הוא נכנס לבתי הספר האקדמיים המלכותיים בשנת 1872 והציג באקדמיה החל משנת 1876. משנת 1876, היה בנסיעות לפונטיינבלו ולברביזון, והיה נתון להשפעתם של ציירי נופים צרפתיים כולל ז'ול בסטיאן-ליפג'. הוא גם צייר עבודות ז'אנר ודיוקנאות שהושפעו מפרדריק לייטון, ג'ון אוורט מילאיס ואחרים. בשנת 1884 התחתן עם האמנית האוסטרית מריאן פרינדלסברגר (1855–1927). היא הפכה לאמנית ידועה תחת שם נישואיה מריאן סטוקס. בני הזוג בילו את הקיץ של 1885 ו-1886 בסקיין בצפון הרחוק של דנמרק שם הייתה מושבת אמנים שנודעה כ"ציירי סקיין". שם הם יצרו חברות קרובה עם מייקל ואנה אנצ'ר. לאחר שהות ממושכת בצרפת, בני הזוג חזרו לבריטניה שם הם התיישבו בקורנוול במפרץ קרביס והצטרפו למושבת האמנים בסנט איבס בשנת 1886. בני הזוג נסעו לעיתים קרובות לטירול ובשנת 1905 לסלובקיה. בשנת 1905, בני הזוג ערכו את ביקורם הראשון בהונגריה, וחזרו בשנת 1907 ו-1908. אדריאן סטוקס היה צייר נוף, שעסק בעיקר באפקטים של השמיים, ובהמשך בנופים דקורטיביים. הוא הפך לעמית באקדמיה המלכותית בשנת 1909 ולחבר מלא בשנת 1919, זכה במדליות בתערוכת פריז וביריד העולמי של שיקגו (1889). הוא היה הנשיא הראשון של אגודת סנט איבס (1890) והיה סגן נשיא האגודה המלכותית לצבעי מים (1932). מריאן סטוקס נפטרה במהלך שנת 1927. אדריאן סטוקס נפטר במהלך שנת 1935. שניהם נקברו בבית העלמין הקתולי הרומי-קתולי, לונדון. הספד על אדריאן סטוקס התפרסם בעיתון "טיימס" ביום שני, 2 בדצמבר 1935. מדיה וקבצים בנושא אדריאן סקוט סטוקס בוויקישיתוף Magdalen Evans, "Stokes, (Charles) Adrian Scott" editor, Stunning Portraits from Hungary, by Adrian and Marianne Stokes (1909) – The Neglected Books Page Stokes, Marianne (1855-1927), androom.home.xs4all.nl "Mortlake Roman Catholic Cemetery", londoncemeteries.co.uk